Hierdie diens is bedoel vir 'n buitelander wat 'n eie onderneming in Suid-Afrika wil begin; of wat reeds 'n sakepermit het en in die land sake doen; of wat in 'n bestaande sakeonderneming in die land wil belê.
Aansoeke kan by enige kantoor van Binnelandse Sake ingedien word, of by 'n Suid-Afrikaanse ambassade of missie as jy in die buiteland aansoek doen.
Vul aansoekvorm BI-947 en BI-29 in.
n Geoktrooieerde rekenmeester wat namens jou optree, moet sertifiseer dat jy die voorgeskrewe finansiële bydrae in die boekwaarde van die onderneming belê het. Die voorgeskrewe finansiële bydrae is R2,5 miljoen, en dit kan slegs kwytgeskeld of verminder word as dit in nasionale belang is of as die Departement van Handel en Nywerheid dit versoek.
Nadat jy permanente verblyfstatus verkry het, moet jy die sertifisering deur die geoktrooieerde rekenmeester twee jaar na uitreiking van die permanente verblyf hernu, en dan weer drie jaar daarna. Indien jy nalaat om dit te doen, sal jou permanente verblyfpermit verval.
Daar is geen voorgeskrewe tydsraamwerk vir hierdie diens nie.